Helner Grundt Spang

Helner Grundt Spang (1920–1983) var en norsk flyger og offiser i Luftforsvaret. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Han begynte sin flygerkarriere som elev i Widerøes flyselskap.

 Familie 
Forfatteren Einar Spang var hans far. Han var eldre bror til journalisten og forfatteren Michael Grundt Spang.

 Andre verdenskrig 
I 1941 kom han til Little Norway ved Toronto i Canada der han fikk den første opplæringen som krigsflyger. Under andre verdenskrig var Spang jagerflyger for RAF i Storbritannia og tjenestegjorde fra april 1942 i 331 (N) Squadron. Fram til april 1945 deltok han i 242 offensive operasjoner over tyskkontrollert område. Med en score på 10,33 regnes Spang som et av andre verdenskrigs fremste norske flyveress.Fighter Pilot Aces List , US Air Force, Air University.

 Etter krigen 
Etter krigen arbeidet Spang i Luftforsvaret og var blant annet stasjonssjef ved Lista flystasjon. Han ble senere turistsjef i Mandal og direktør i Reisetrafikkforeningen på Sørlandet.

I 1971 utga Spang boken Den hemmelige kampen om sine krigsopplevelser. Han skildrer her hvordan krigen virket på dem som deltok og hvilken ødeleggende effekt den kunne ha for krigsveteranene.Sven-Erik Grieg Smith: Borger og soldat, Oslo: Grøndahl Dreyer i samarbeid med Norske reserveoffiserers forbund, 1996, s. 236.Morten Hougen: «Varslere og integritetskryp» , Pacem, bd. 9, nr. 2, 2006, s. 15-27. Etter krigen var han blant annet plaget av tanken på at de hadde angrepet forsvarsløse sivile.

 Utmerkelser 

I statsråd i Oslo 20. juli 1945 ble kaptein Spang tildelt Krigskorset med sverd «for fremrakende innsats som jagerflyger og for med mot og dyktighet å ha ledet sin «Flight» under en lang rekke operasjoner mot fienden. Han har personlig skutt ned 10 1/3 fiendtlige fly.»Erik Gjems-Onstad: Krigskorset og St. Olavsmedaljen med ekegren, Oslo: Grøndahl Dreyer, s. 140–143.

Han ble også tildelt St. Olavsmedaljen med ekegren og det britiske Distinguished Flying Cross med barre, samt Krigsmedaljen, Deltagermedaljen og Haakon VIIs 70-årsmedalje.«"Krig er nesten ikke til å forklare. Man må oppleve det for å forstå det"» , Lindesnes, 21. februar 2015. Lest 22. februar 2015.«Heltemot i særklasse» , Lindesnes, 21. februar 2015. Lest 22. februar 2015.

 Bibliografi 
 Den hemmelige kampen, i samarbeid med Eva Christianne Jørgensen, Oslo: Gyldendal, 1971

 Referanser 

Kategori:Offiserer i Luftforsvaret
Kategori:Norske flyvere fra andre verdenskrig
Kategori:Norske flyveress
Kategori:Krigskorset
Kategori:St. Olavsmedaljen med ekegren
Kategori:Distinguished Flying Cross